《初除西掖士华兄以诗贺喜次韵为谢》
宋代·周麟之

向来归卧白云边，忽拜君王诏墨鲜。
谁借羽翰超弱水，又随簪橐过甘泉。
酒同今夕兄酬弟，诗比当年圣得贤。
润色正须燕许手，小儒那有笔如椽。

作者简介：（1118—1164）泰州海陵人，一说江宁人，字茂振。高宗绍兴十五年进士。历官中书舍人、兵部侍郎，兼给事中。绍兴二十九年，充金国哀谢使，言辞详雅，金人为加礼。次年为同知枢密院事。金主背盟，复奉命出使，以主张俟金来南，尽锐奋击，必能成功，辞之。因被劾，责授秘书少监分司南京，筠州居住。有《海陵集》。